
Előterjesztés száma: 161/ 2025	
	
ELŐTERJESZTÉS

a Képviselő-testület

2025. október hónap 30. napján tartandó rendes ülésére

	Előterjesztés tárgya:
	Polgármesteri beszámoló a két ülés közötti eseményekről

	Előterjesztő:
	Merkwart Krisztián
polgármester
	

	Törvényességért felelős:
	Zámodics Péter
jegyző
	

	Készítette:
	Vass Szabina
polgármesteri asszisztens
	

	Szakmai szempontból ellenőrizte:
	Forray Roxána Flóra
polgármesteri kabinetvezető 
	

	Pénzügyi, gazdasági szempontból ellenőrizte:
	-
	

	Jogi, törvényességi szempontból ellenőrizte:
	dr. Nagy Boglárka
jegyzői irodavezető
	

	Tárgyalja:
	-

	Egyeztetve, tájékoztatva:
	-

	Javasolt meghívott:
	-

	A határozati javaslat elfogadásához szükséges szavazattöbbség:
	1. egyszerű szavazattöbbség
1. minősített szavazattöbbség 

	Az előterjesztés zárt kezelését kérjük
	1. igen
1. nem



Tisztelt Képviselő-testület!

I. Előzmények:

Fót Város Önkormányzata Képviselő-testületének 12/2025. (V.30.) önkormányzati rendeletének (továbbiakban: KT SZMSZ) 33.§-a alapján az alábbiakban terjesztem elő a két testületi ülés között eltelt időszak fontosabb eseményeiről a polgármesteri beszámolómat.

II. A döntéshez szükséges információk, tájékoztatások:

	A polgármester által folytatott tárgyalások, egyeztetések, megbeszélések

	résztvevője
	időpontja
	tárgya, rövid leírása

	
Sárik Zoltán 
Műegyetemi Atlétikai és Football Club (MAFC) elnöke

	2025.szeptember 23.
	Egyeztetést tartottam a fóti sportélet jövőjéről, fejlesztési irányairól és lehetőségeiről.

	Dudás József
PHOENIX Sportcsarnok 
Ügyvezető igazgatója

	   2025.szeptember 23.
	Az operatív munkával kapcsolatos feladatok összehangolása érdekében egyeztetést folytattunk.


	MOHU_MOL Hulladékgazdálkodási Zrt.
képviselői
	2025.október 2.
	Megbeszélést tartottunk hulladékudvar kialakításával kapcsolatban.

	Szadai-Rácz Ildikó

	2025.október 3.
	
A jövőbeni együttműködés lehetőségeiről egyeztettünk.


	Bederna Péter
S.Bedi Kft. ügyvezetője


	2025.október 6.
	Egyeztetésre került sor a Fátyol Üzletház projekt kapcsán a további lépések egyeztetése érdekében.

	Dudás József
PHOENIX Sportcsarnok 
Ügyvezető igazgatója

	2025.október 7.
	Az operatív munkával kapcsolatos feladatok összehangolása érdekében ismét egyeztetést folytattunk a korábbi tárgyalást követően.

	Dr. Kerényi-Nagy Viktor
főkertész


	2025. október7.


	A város új főkertészével egyeztetést folytattam a városi zöldterületek és parkfenntartás operatív feladatairól.

	Fóti Közszolgáltató Közhasznú Nonprofit Kft. vezetői

	2025. október 16.
	Kooperációs megbeszélést folytattunk a Kft. vezetőivel a jövő évi üzleti terv kapcsán.


	Fóti Közös Önkormányzati Hivatal 
illetékes kollégái
	2025. október 20.
	A Hivatal illetékes kollégáival egyeztettünk a jövő évi költségvetés tervezetéről.

	Penta Kft.
illetékes kollégái


	2025. október 21.

	A Kossuth Lajos utca és Dózsa György út csomópont felújítására vonatkozó szerződést a Penta Kft. illetékes kollégáival aláírtuk.

	Fóti Közszolgáltató Közhasznú Nonprofit Kft. vezetői

	2025. október 21.

	Megbeszélést folytattunk a Kft. működési feladatairól és a folyamatban lévő munkálatok összehangolása érdekében.


	Püski Mariann
Apponyi Franciska Egyesített Óvoda és Bölcsőde vezetője
	2025. október 21.

	Az óvoda visszaköltözésének részleteit beszéltük át.

	
Drácz Orsolya Veronika Városszépítő Egyesület elnöke


	2025. október 22.


	Megbeszélést folytattunk a városban elhelyezett, általuk készített emlékművek ügyében.


	
Intézményvezetők 



	2025. október 27.



	Megtárgyaltuk a városi intézmények aktuális feladatait és azok koordinációját.


	Polgármesteri jelenlét rendezvényeken és helyszíni szemléken

	
1. Szeptember 24-én részt vettem a Breaking Isolation – Együtt a társadalmi elszigetelődés ellen című nemzetközi projekt fóti zárórendezvényén, ahol tíz európai város delegációja osztotta meg tapasztalatait és jó gyakorlatait.
Nagy öröm és megtiszteltetés volt házigazdaként köszönteni a résztvevőket és bemutatni városunk értékeit, közösségi kezdeményezéseit és kulturális hagyományait.

2. Szeptember 26-án Tuzson Bence igazságügyi miniszter, országgyűlési képviselővel közös bejáráson vettünk részt, amelynek során áttekintettük a Fóti Garay János Általános Iskola tervezett ebédlőjének megvalósítási lehetőségeit, valamint a Fóti Városi Könyvtár fejlesztésének szükségességét.
A találkozó célja az volt, hogy felhívjuk a figyelmet e fontos helyi beruházásokra, és támogatást kérjünk a megvalósításukhoz szükséges források biztosításához, elősegítve ezzel Fót oktatási és kulturális életének fejlődését.

3. Szeptember 27-én részt vettem a Fóti Római Katolikus Egyházközség nyílt napján, ahol az egyházközség aktuális helyzetéről és a jövőbeli együttműködési lehetőségekről egyeztettünk.

4. Szeptember 29-én szabadságomat töltöttem.

5. Szeptember 30-án együttműködést kötöttünk a Magyar Agrár- és Élettudományi Egyetemmel (MATE), hogy a hallgatók szakmai gyakorlatuk során Fóton dolgozzanak a város zöldterületeinek fejlesztésén, kezdve a Millennium Park megújításának vázlat- és koncepcióterveivel.

6. Október 1-jén Misnyovszki Regina és Sebestyén László képviselőkkel együtt tekintettük meg a Muharay Elemér utca felújítását, ahol új, kétrétegű aszfaltburkolat készült a közlekedés kényelmének és biztonságának növelésére a helyi lakosok számára. Ugyanezen a napon részt vettem az Idősek Világnapja fóti ünnepségén is. Külön öröm volt köszönteni Zigmund Matild nénit, aki 90 évesen is alkot, és gobelinjeivel példát mutat mindannyiunknak. A munkáiból nyílt kiállítást nagy örömmel tekintettük meg, a fő programot pedig Kamarás Iván örökzöld zenéket feldolgozó előadása tette emlékezetessé. Ezen a délutánon közösen hajtottunk fejet a szépkorúak bölcsessége, munkája és élettapasztalata előtt, hálás szívvel köszönve mindazt, amivel közösségünket évtizedeken át építették és gazdagították.

7. Október 8-án részt vettem az Idősek Világnapja alkalmából rendezett ünnepi eseményen a Területi Gondozási Központ Idősek Klubjában, ahol Acél Sándor alpolgármesterrel és Novákovics Zoltánné képviselővel együtt köszöntöttük a város szépkorú polgárait, megköszönve életükkel, tapasztalatukkal és példamutatásukkal nyújtott hozzájárulásukat a közösséghez. Ugyanezen a napon négy újszülöttet és családjukat is köszöntöttem, amikor átadtam számukra Fót Város babakelengye csomagját.

8. Október 9-én részt vettem a IV. Fenntartható Városok Konferencián, ahol témaindító előadást tartottam a városi energetika és a fenntarthatóság kérdéseiről.

9. Október 10-én bejáráson vettem részt az Apponyi Franciska Egyesített Óvoda és Bölcsőde központi épületében, hogy áttekintsem a felújítás aktuális állását.

10. Október 13-14-én szabadságomat töltöttem.

11. Október 22-én a Kéknefelejcs Tagóvoda (Eőri Barna utcai tagóvoda) felújításának előrehaladását tekintettem át a helyszínen, majd részt vettem a fáklyás felvonuláson, amelyen az 1956-os forradalom hőseire emlékeztünk. Ünnepi beszédemben a szabadság és a közösségért vállalt felelősség mai üzenetét hangsúlyoztam.

12. Október 27-én egyeztetést folytattam a Járás polgármestereivel a Versenyképes Járások programmal kapcsolatos lehetőségekről és teendőkről.





	A polgármester által hozott döntések
2025. szeptember 1. – szeptember 30.

	Rendeleti felhatalmazás száma
	időpontja, tárgya (esetszám)

	rövid leírás

	7/2022.(II.25.) Önk.rend.  9.§,10.§. 
	2 eset


706.746.-Ft
	támogatási szerződés

	9/2020. (VII.2.) Önk.rend. 8.§
	-
	települési ápolási támogatás 

	9/2020. (VII.2.) Önk.rend. 10.§
	1 eset

8.000.-Ft/12 hónap
	települési lakhatási támogatás

	9/2020. (VII.2.) Önk.rend.11.§
	4 eset

10.000.-Ft/12 hónap
	települési gyógyszertámogatás


	9/2020. (VII.2.) Önk.rend. 15.§
	15 eset

430.000.-Ft

	eseti és havi rendszerességgel adható pénzbeli támogatás, elemi kár

	9/2020. (VII.2.) Önk.rend. 16.§
	1 eset

63.322.-Ft
	települési temetési támogatás

	9/2020. (VII.2.) Önk.rend. 34.§
	1 eset
	étkezési térítési díjjal kap. kedv.
/felnőtt étkezés/

	14/2023. (III.31.) Önk.rend. 9.§
	2 eset
50% térítési díjkedvezmény/12 hónap
	intézményi étkezési térítési díjkedvezmény
/gyermekétkeztetés/

	15/2020. (IX.28.) Önk.rend. 2.§
	123 fő

15.000.-Ft/gyermek
	beiskolázási támogatás

	15/2020. (IX.28.) Önk.rend. 4.§
	7 eset


2 adag oltás gyermekenként
	rota vírus elleni védőoltás támogatás

	15/2020. (IX.28.) Önk.rend. 5.§
	11 eset

30.000.-Ft/gyermek
	babakelengye támogatás








	További, nem hatósági átruházott hatáskörben hozott döntések 
2024. szeptember 01. – 2025. szeptember 30.

		Rendeleti felhatalmazás száma
	időpontja, tárgya (esetszám)
	rövid leírás

	 KT  SZMSZ 3.sz.       melléklet 2.9. pontja
	2 eset
	Tulajdonosi hozzájárulás

	 KT  SZMSZ 3.sz.          melléklete 1.4. pontja
	20 eset
	Településképi vélemény

	KT  SZMSZ 3.sz. melléklete 1.5. pontja
	3 eset
	Településképi bejelentés

	KT SZMSZ 3.sz. melléklete 2.4 pontja
	4 eset
20.226.656.- Ft
	Anyagbeszerzés és szolgáltatás megrendelés, építési beruházás közbeszerzési értékhatárig előirányzat terhére.

	KT SZMSZ 3.sz. melléklete 1.8.b) pontja
	-
	Bérleti jogviszony hosszabbítás, 1 éves

	KT  SZMSZ 3.sz. melléklete 1.10. pontja

	4 eset 
956.746.- Ft
	Önkormányzati támogatások iránti egyedi kérelmek elbírálása

	KT  SZMSZ 3.sz. melléklete 1.12. pontja

	-

	Korlátozottan forgalomképes vagyon használatba adása


	KT  SZMSZ 3.sz. melléklete 2.1.  pontja

	- 
	Úthibák miatti közlekedési kártérítés





	A polgármester által saját/átruházott hatáskörében megkötött szerződések

	
· Műjégpálya előrehaladás: a 3x200A fix mérőhely telepítése megtörtént, az elektromos   földkábel nyomvonal kiásásra került, az elektromos kábelfektetés folyamatban van. Közben a munkaterület rendezése 80%-os, a földtömeget még tömöríteni szükséges. A nyertes vállalkozó várhatóan november 3-án átveszi a munkaterületet és megkezdi a jégpálya telepítését. A műjégpálya november 28-ára elkészül, Advent első vasárnapján lesz a megnyitó rendezvény, melynek szervezése folyamatban van. 

· Keleti Márton utca útburkolatának felújítása: kötő- és kopóréteg csere történt a MOL-kúttól a LIDL-ig. Az útburkolati jelek felfestését a Magyar Közút fogja végezni, ami időjárás függő tevékenység. 

· Kossuth-Dózsa csomópont: megtörtént a szerződéskötés a vállalkozó (Penta) és az Önkormányzat között, a Magyar Közútnál van a szerződés aláírás alatt. 
A munkaterület átadást november 3-ára tűztük ki. (Ez még változhat a Magyar Közút aláírási időpontjának függvényében.)

· MOHU útépítés: a szarkofágra kértünk be új árajánlatot, a MOHU-val folyamatban vannak az egyeztetések.

· Galamb József utca útépítés: megkaptuk a tulajdonosi hozzájárulást a Közút és a tervezett út közötti területre, a korábban elkészült terveket beadtuk az Közlekedési Hatósághoz engedélyezésre. Timár Vaskereskedelmi Kft. ügyvezetőjével és tulajdonosával egyeztettünk a tervezett utak összekötéseiről és a területrendezésről – összehívtunk egy megbeszélést a terület tulajdonosaival november 4-ére.

· Móricz -Szent Benedek csomópont: Jogosultak vagyunk a pályázatra, várjuk az eredményt. 

· Gyalogátkelőhelyek: A Hatóság megindította az eljárásokat a Jedlik-József A., Temetők közötti, a Lani pékség előtti és a József Attila utcai zebrák engedélyezésére. A Pipacs utcaira várjuk még az engedélyezési folyamat indulását. 

· Okos zebra: A Magyar Közúttól megkaptuk a közútkezelői hozzájárulást, a meghatalmazást megadtuk a tervezőnek a Hatósághoz való bejelentéshez. A bejelentési kötelezettségnek eleget téve ezután kezdődhet a kivitelezési folyamat indítása.

· A ZKI Zrt-től kértünk be árajánlatot a projekt pályázaton való teljeskörű ügyintézésre, projektmanageri munkára és tervezésre, az egyeztetések folyamatban vannak. A pályázat még nem került kiírásra.

· Az Aktív Magyarország Fejlesztési Központ által kiírt felhívások közül október hónapban 3 darab támogatási kérelem került benyújtásra:

- Mozgás Éjszakája 2026 Program, támogatási kérelem összege 3 millió Ft
2026. június 12-13-án kerül megrendezésre a programsorozat, célja, hogy a lakosságot mozgásra ösztönözze egy közösségi, élményalapú szabadidősport-esemény keretében. 
A Phoenix Sportcsarnok ideális helyszínt biztosít a rendezvényhez. 

- Iskolai Sportpálya-felújítási Program 2026
A Fóti Garay János Általános Iskola és Németh Kálmán Általános Iskola kültéri sportpályáinak felújítására nyújtottunk be 30-30 millió forint összegű támogatási kérelmet, 50%-os támogatási intenzitás mellett. Mindkét sportpálya jelenleg beton burkolatú, az új pályák rekortán burkolattal készülnének, körbe labdafogó kerítéssel, kézilabda kapukkal és kosárpalánkokkal, ivókút és padok is telepítésre kerülnének, valamint fákat ültetnénk. A fejlesztésekhez a Dunakeszi Tankerületi Központ a vagyonkezelési hozzájárulásokat megküldte, a támogatási kérelmek határidőben feltöltésre kerültek. Várjuk a Támogató döntéseit a pályázatokkal kapcsolatban.




	A jogszabályok által kötelezővé tett egyéb kérdések

	Szépkorú köszöntése 
	0 fő

	Állampolgársági eskü 
	0 fő


A fentiek alapján az alábbi határozati javaslatot terjesztem a Tisztelt Képviselő-testület elé.


III. Határozati javaslat


…/2025.(X.30.) KT-határozat

Fót Város Önkormányzat Képviselő-testülete elfogadja az előző Képviselő-testületi ülés óta eltelt időszak fontosabb eseményeiről ismertetett polgármesteri beszámolót.

Felelős: polgármester
Határidő: azonnal



Jogszabályi hivatkozás: 

· Fót Város Önkormányzata Képviselő-testületének 12/2025. (V.30.) önkormányzati rendelete a Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és az ezzel összefüggő egyes önkormányzati rendeletek módosításáról
· 7/2022 (II.25.) Önkormányzati rendelet az államháztartáson kívülre folyósított pénzügyi támogatásokról és államháztartáson kívüli forrás átvételéről.
· 9/2020. (VII.2.) Önkormányzati rendelet A szociális rászorultságtól függő pénzbeli és természetben nyújtott ellátások, valamint a személyes gondoskodást nyújtó szociális ellátások helyi szabályairól
· 15/2020. (IX.28.) Önkormányzati rendelet a szociális rászorultságtól függetlenül nyújtható támogatásokról

